Bulla aurea
Store norske leksikon,Historie,Verdens historie og samtidshistorie,Europa,Ungarns historie
Bulla aurea,«Den gylne bulle», på ungarsk Aranybulla, er frihetsbrevet av 1222 som den ungarske kongen Endre 2 ble tvunget til å utstede etter trykk fra den tallrike lavadelen. Bullen innskrenket kongens makt og stadfestet utvidelsen av adelens makt, særlig lavadelens, på bekostning av de høyadeliges og kongehusets privilegier. Bullen bestemte også at embeter bare kunne innehas av ungarere.
Frihetsbrevet bar tydelig tegn på sentralmaktens svakere stilling overfor adelen, det presiserer nemlig ius resistendi, «rett til motstand», adelens rett til motstand i tilfelle kongen skulle krenke dens privilegier. Frihetsbrevet ble også rettet mot det tiltagende føydale anarkiet i landet, høyadelens forsterkede tendens til maktmisbruk og selvtekt. Les mer i Store norske leksikon Ungarns historie